ભાટિયાઓના ઘરમાં જમુનાજીની છબી હોય છે. શ્રીનાથજી, જમુનાજી અને મહાપ્રભુજી – ત્રણેયની છબી તેઓ ઘરમાં રાખે છે. આઇએમસી (ઇન્ડિયન મર્ચન્ટ ચેમ્બર)ના સેક્રેટરી સુભાષભાઈ સંપટના મતે એક જમાનો એવો હતો જ્યારે મૂલજી જેઠા માર્કેટની પ્રત્યેક દુકાનમાં આ ત્રણ છબીઓ જોવા મળતી, કારણ કે એ બધી જ દુકાનો ભાટિયાઓની હતી. અગાઉ જ્યારે એમ પુછાતું કે નાથદ્વારા જવાવાળા કોણ? તો જવાબમાં માત્ર ભાટિયા જ્ઞાતિનું જ નામ આવતું. જોકે વાસ્તવમાં ભાટિયા સિવાય બજી અનેક જ્ઞાતિઓ પણ શ્રીનાથજીને ભાવભેર પૂજે છે.